"PUOTLALELETSO YA BOBEDI MEPHATO 7 – 9 KAROLO 3: DitEnG LE DithULAGAnyO tsA GO RUtA DiKGOnO Karolo e, e kgaogantswe ka dikarolwana di le PEDi: thadiso ya dikgono, diteng le ditogamaano le Dithulaganyo tsa Go Ruta. 3.1 GO REETSA LE GO BUA Go reetsa le go bua ke dikgono tse di farologaneng fela e nngwe e ikaegile ka e nngwe. Ka bobedi di bonala go ya go ile mo phaposiborutelong fa barutwana ba amogela le go buisana ka tshedimosetso. Go reetsa le go bua go go tlhomameng le go go sa tlhomamang mo mabakeng a a kgethegileng, sekao, ketsiso kgotsa dingangisano di batla thuto e e di totileng. Go reetsa le Go bua go go tlhomameng le go go sa tlhomamang go lotagantswe le puiso, go kwala le tiragatso ya puo, le go bua go ka naya setlhangwa se se kwadilweng sebopego sa tiro ya molomo (sk. puisetsogodimo). GO REETSA Dikgato tsa go reetsa thuto ya theetso ka gale e tsenyeletsa go ruta dintlha tsa dikgato tsa theetso. se, ke tirwana ya maphata a le mararo e e tlhagisang ditogamaano tsa theetso e e ikemetseng go nopola le go tlhaloganya puo le mefuta e mengwe ya theetso. Ga se kgato nngwe le nngwe e e tla dirisiwang mo maemong mangwe le mangwe. sekao, fa barutwana ba reeditse tlhaloso e e gatisitsweng ba tlile go tlhoka go dira tirwana ya pele ga theetso e e ba sedimosetsang ka tlhokego ya theetso e e tsepameng le go ba thusa go dira kgolaganyo le maitemogelo a bona. Ditirwana tsa theetso di ka thusa go ikgopotsa dintlha go sekaseka melaetsa. Kgato ya morago ga puiso e ka dira gore barutwana ba tsibogele se ba se utlwileng ka go araba dipotso tse di bonolo. Ditirwana tsa tekatlhaloganyo ya theetso le tlhatlhobo di neela tšhono ya go ruta barutwana gore ba reetse jang. Dikgato tsa theetso 1. Pele ga theetso go gorosa barutwana mo maemong a go reetsa. E ba letla go ikgopotsa kitso e e fetileng ka setlhogo, le go ipaakanyetsa theetso. • tsosolosa/tlhotlheletsa kitso e e itsiweng pele ga theetso, gore kitso ya bona ya mofuta o o rileng wa puo o a tsosoloswa. • bonelapele se setlhangwa se ka tswang se bua ka ga sona go tswa mo setlhogong • Lebagana le tlotlofoko e kgolo e barutwana ba ka tswang ba sa e tlwaela • morutabana a ka kwala dipotso tsa kgato ya pele ga theetso go dira gore barutwana ba ngokege • barutwana ba tshwanetse gore ba bo ba ipaakanyeditse go dira ka thata, sekao, go ka dirisa phensele le bukana go ka tsaya dintlhathuto 2. Ka nako ya theetso barutwana ba ka reeletsa mabaka a a farologaneng: (Ela tlhoko gore ke ikatiso e ntle mo barutwaneng go reetsa setlhangwa gantsinyana, ba lebelela ntlha e e farologaneng mo nakong e nngwe le e nngwe) 16 PEGELO YA PHOLISI YA KHARIKHULAMO LE TLHATLHOBO"